தமிழக அரசு வெளியிட்டுள்ள ஸ்டெர்லைட்டை மூடுவதற்கான ஆணை சட்டத்தின் முன்னால் அதாவது நீதிமன்றத்தின் முன்னால் நிற்பதற்கு வாய்ப்பில்லை என்று அன்றைய தினமே பலருக்கு அச்சம் இருந்தது. அதே அச்சத்தைத் தான் ஸ்டெர்லைட் தொடர்பான வழக்கில் நீதிமன்றம் குழப்பம் எதுவுமின்றி முறையான ஆணையை வெளியிடுக என்று குறிப்பிட்டுள்ளது. இந்த பயமுறுத்தல், நடவடிக்கைகளை பரிசீலித்தால் பலவீனமான அரசாணை, அதன் மீது ஸ்டெர்லைட் நீதிமன்றம் செல்வதற்கான வாய்ப்பு, ஒருவேளை நீதிமன்றம் ஸ்டெர்லைட்டை திறக்க உத்தரவிட்டால் அப்போது தூத்துக்குடி மக்கள் போராடி விடக் கூடாது என்பதற்கான நோக்கத்திலேயே இவற்றையெல்லாம் செய்வதாகத் தெரிகிறது. பொதுக்கூட்டமே நடத்தக் கூடாது என்று சொன்ன காவல்துறை, பொதுக்கூட்டம் நடத்தலாம் என்று தெரிவித்த பிறகு இரண்டு பேருக்கு மேல் பேசக் கூடாது என்றெல்லாம் நீதிமன்றத்தில் வாதாடியது. 20க்கும் மேற்பட்ட காவல்துறை அதிகாரிகள் இந்த வழக்கின்போது மதுரையில் முகாமிட்டிருந்ததாக தெரிகிறது.